Münchhausen (film)

Münchhausen er en tysk eventyrfilm fra 1943 produsert av filmselskapet Universum Film A.G. (UFA). Filmen har Hans Albers i tittelrollen som 1700-tallets legendariske skrønemaker baron von Münchhausen. Ellers medvirker UFA-stjerner som Ilse Werner, Brigitte Horney (i rollen som tsarina Katarina den andre) og Leo Slezak. Regien er ved Josef von Báky og manus ved Erich Kästner. Handlingen bygger på Rudolf Raspes populære samling med Münchhausens utrolige historier fra hans reiser, jakt- og krigseventyr i blant annet Russland og Tyrkia.


== Bakgrunn ==
Den ungarske regissøren Josef von Bákys kommersielle suksess med filmen Annelie i 1941  førte til at han fikk i oppdrag av propagandaminister Joseph Goebbels å lage Münchhausen til UFAs 25-årsjubileum. Dette var en bredt anlagt og påkostet produksjon med imponerende filmeffekter etter datidens mål. Filmen var dessuten landets fjerde spillefilm i farger. Selv om filmen ble laget i det nazistiske Tyskland under andre verdenskrig, er filmen påfallende upåvirket av samtidens politiske virkelighet. Isteden er den blitt betegnet som en visuell hyllest til det tidløse, idylliske og landlige Tyskland.


== Handling ==
Filmen åpner i løpet av en fest på 1700-tallet, hvor baron Hieronymus von Münchhausen forteller historier om den berømte baron Münchhausen, som gjestene hans tror at Hieronymus er fjernt i slekt med. Historien begynner i baronens hjemby Bodenwerder, tilbake fra et eventyr med sin pålitelige tjener Christian Kuchenreutter. En trollmann, Alessandro Cagliostro, ber baronen bli med på oppdrag for å ta over Polen. Baronen avviser forslaget, og forklarer at han ikke har interesse for makt - bare for nye eventyr. I St. Petersburg slutter baronen seg til hoffet rundt Katarina den store. 
Baronen møter også prins Potemkin. De slåss i en "duell" i et mørkt rom, hvor den ene parten er forpliktet til å kalle "gjøken" mens den andre sikter og skyter en pistol mot lyden av motstanderens stemme. Baronen blir såret i duellen, og han går til Cagliostro, som nylig har ankommet St. Petersburg, for å pleie skadene. Etter å ha helbredet baronen, spør Cagliostro ham hva han ønsker mest av alt - ettersom penger og makt tydeligvis ikke interesserer ham. Baronen svarer at han ønsker å være så ung som han er i dette øyeblikket, så lenge han selv ønsker. Cagliostro innfrir dette ønsket. Når baron Hieronymus avslutter fortellingen sin, korrigerer gjestene ham på noen av historiske unøyaktigheter - samt det faktum at den virkelige baronen døde før noen av disse hendelsene egentlig fant sted. Gjestene oppdager deretter sannheten om legenden rundt baron Hieronymus von Münchhausen.


== Medvirkende ==
Hans Albers: Baron Münchhausen
Wilhelm Bendow: Der Mondmann
Michael Bohnen: Herzog Karl von Braunschweig
Hans Brausewetter: Freiherr von Hartenfeld
Marina von Ditmar: Sophie von Riedesel, die Verlobte von Hartenfeld
Andrews Engelmann: Fürst Potemkin
Käthe Haack: Baronin Münchhausen
Brigitte Horney: Zarin Katharina II
Waldemar Leitgeb: Fürst Grigorij Orlow
Walter Lieck: Der Läufer
Ferdinand Marian: Graf Cagliostro
Hubert von Meyerinck: Prinz Anton Ulrich
Jaspar von Oertzen: Graf Lanskoi
Werner Scharf: Prinz Francesco d’Este
Armin Schweizer: Johann
Marianne Simson: Die Mondfrau
Leo Slezak: Sultan Abd ul Hamid
Hermann Speelmans: Christian Kuchenreutter
Hilde von Stolz: Louise La Tour
Gustav Waldau: Casanova
Franz Weber: Fürst von Ligne
Ilse Werner: Prinzessin Isabella d’Este
Eduard von Winterstein: Vater Münchhausen


== Eksterne lenker ==
(en) Münchhausen på Internet Movie Database 
(sv) Münchhausen i Svensk Filmdatabas 
(da) Münchhausen i Danmark Nationale Filminstitut 
(fr) Münchhausen på Allociné 
(nl) Münchhausen på MovieMeter 
(en) Münchhausen på AllMovie 
(en) Münchhausen på Turner Classic Movies